
VENDIM
[bookmark: _GoBack]Nr. 532, datë 25.7.2019

PËR SHPRONËSIMIN, PËR INTERES PUBLIK, TË PRONARIT TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “SISTEMIM I BLLOKUT TË BANIMIT NË LAGJEN ‘XHEVDET NEPRAVISHTA’, KUFIZUAR ME RRUGËN ‘AHMET ZOGU’, RRUGËN ‘MISTO MAME’ DHE SHËTITOREN ‘KONGRESI’, LUSHNJË”

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, dhe të ligjit nr. 99/2018 “Për buxhetin e vitit 2019”, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarit të pasurive të paluajtshme, pronë private, që preken nga realizimi i projektit “Sistemim i bllokut të banimit në Lagjen ‘Xhevdet Nepravishta’, kufizuar me Rrugën ‘Ahmet Zogu’, Rrugën ‘Misto Mame’ dhe Shëtitoren ‘Kongresi’, Lushnjë”. 
2. Shpronësimi të bëhet në favor të shtetit, përfaqësuar nga Bashkia Lushnjë. 
3. Pronari i pasurive të paluajtshme, që shpronësohet, për pasuritë e llojit “truall” dhe “ndërtesë”, të kompensohet në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, me vlerë të përgjithshme prej 2 754 738 (dy milionë e shtatëqind e pesëdhjetë e katër mijë e shtatëqind e tridhjetë e tetë) lekësh. 
4. Vlera e përgjithshme e shpronësimit, në masën 2 754 738 (dy milionë e shtatëqind e pesëdhjetë e katër mijë e shtatëqind e tridhjetë e tetë) lekë, të përballohet nga fondet e Bashkisë Lushnjë. 
5. Shpenzimet procedurale, në masën 50 000 (pesëdhjetë mijë) lekë, të përballohen nga buxheti i vitit 2019, miratuar për Ministrinë e Infrastrukturës dhe Energjisë. 
6. Shpronësimi të fillojë menjëherë pas botimit të këtij vendimi në Fletoren Zyrtare dhe afati i përfundimit të shpronësimit të jetë tre muaj pas datës së hyrjes në fuqi të tij. 
7. Pronari, sipas tabelës që i bashkëlidhet këtij vendimi, të kompensohet, për efekt shpronësimi, pasi të ketë paraqitur dokumentacionin justifikues, pranë Bashkisë Lushnjë.  
8. Agjencia Shtetërore e Kadastrës, brenda 30 ditëve, nga data e miratimit të këtij vendimi, në bashkëpunim me Bashkinë Lushnjë, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjë kalimin e pronësisë, për pasuritë e shpronësuara, në favor të shtetit. 
9. Agjencia Shtetërore e Kadastrës të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë në favor të shtetit për pasuritë e shpronësuara. 
10. Ngarkohen Ministria e Infrastrukturës dhe Energjisë, Bashkia Lushnjë dhe Agjencia Shtetërore e Kadastrës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama





Lista emërore e pronarëve të pasurive, pronë private, që shpronësohen nga realizimi i projektit “Sistemim i bllokut të banimit në Lagjen ‘Xhevdet Nepravishta’, kufizuar me Rrugën ‘Ahmet Zogu’, Rrugën ‘Misto Mame’ dhe Shëtitoren ‘Kongresi’, Lushnjë”;

	Nr.
	Emër, Mbiemër
	Lloji i pasurisë
	ZK
	Nr. i pasurisë
	Sip. e truallit m2
	Çmimi i truallit lekë/m2
	Vlera e truallit
	Sip. ndërtesës m2
	Çmimi i ndërtimit
	Vlera e ndërtesës lekë
	Vlera totale truall dhe ndërtesë lekë
	Shënime sqaruese

	1
	Mondi Pëllumb Xhelali
	Truall + Ndërtesë
	8571
	22/31
	81
	9709
	786429
	81
	 
	1968309
	2754738
	Vërtetim Hipotekor

	Vlera totale 
	 
	786429
	81
	 
	1968309
	2754738
	 

	Shënim 1. Vlerësimi për objektet është kryer bazuar në VKM-në nr. 138, datë 23.03.2000
2. Vlerësimi i pasurisë së llojit "tokë truall", është kryer bazuar në VKM-në nr. 89, datë 3.2.2016.

